APSTIPRINĀTS

PIKC „ Kuldīgas Tehnoloģiju un tūrisma tehnikums”

iepirkuma komisijas 2020.gada 03.jūlija sēdē,

protokols Nr.1

**IEPIRKUMA**

**“ Komandējumu pakalpojumu nodrošināšana**

**PIKC „Kuldīgas Tehnoloģiju un tūrisma tehnikums” vajadzībām”**

**NOLIKUMS**

**Iepirkuma identifikācijas numurs:** **KTTT 2020/2**

Iepirkums tiek finansēts no Tehnikuma budžeta un no ārvalstu finanšu instrumentu līdzekļiem

Kuldīga, 2020

1. **VISPĀRĪGĀ INFORMĀCIJA**
2. **Iepirkuma identifikācijas numurs, iepirkuma procedūra, pasūtītājs un tā rekvizīti:**
	1. Iepirkuma identifikācijas numurs: KTTT 2020/2.
	2. Iepirkums organizēts saskaņā ar Publisko iepirkumu likuma 9.pantu, „Komandējumu pakalpojumu nodrošināšana PIKC „Kuldīgas Tehnoloģiju un tūrisma tehnikums” vajadzībām”, iepirkuma identifikācijas Nr. KTTT 2020/2 (turpmāk tekstā – Iepirkums).
	3. Pasūtītājs un tā rekvizīti, kontaktinformācija:

PIKC „Kuldīgas Tehnoloģiju un tūrisma tehnikums” (turpmāk tekstā – Pasūtītājs).

Reģ. Nr. 90000035711

Adrese: Liepājas iela 31, Kuldīga, LV-3301

Tel. Nr.: 63324082

Iepirkuma dokumentācija pieejama Pasūtītāja tīmekļa vietnē : https://www.eis.gov.lv/EKEIS/Supplier/Organizer/853

Kontaktpersona: Renārs Sakne

Kontakttālrunis: 25472567

E-pasts: renars.sakne@inbox.lv

1. **Pretendents**
	1. Pretendents ir fiziska vai juridiska persona vai pasūtītājs, šādu personu apvienība jebkurā to kombinācijā, kas iesniegusi piedāvājumu un piedāvā sniegt pakalpojumu saskaņā ar iepirkuma “ Komandējumu pakalpojumu nodrošināšana PIKC „Kuldīgas Tehnoloģiju un tūrisma tehnikums” vajadzībām”, identifikācijas Nr. KTTT 2020/2, nolikumā (turpmāk –nolikums) norādītajām Pasūtītāja prasībām.
	2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
2. **Iepirkuma priekšmeta apraksts un apjoms**
	1. Komandējumu pakalpojumu nodrošināšana Pasūtītāja nodarbinātajam personālam un audzēkņiem saskaņā ar Iepirkuma nolikuma Tehniskā specifikācijā noteiktajām prasībām.
	2. CPV kods: 79997000-9 (Komandējumu pakalpojumi).
	3. Iepirkuma priekšmets nav sadalīts daļās.
	4. Pretendents var iesniegt tikai vienu piedāvājumu. Pretendents nevar iesniegt piedāvājuma variantus.
	5. Pasūtītājs Iepirkuma rezultātā slēgs pakalpojuma līgumu.
	6. Līguma darbības termiņš: no līguma noslēgšanas brīža 18 mēneši.
	7. Paredzamā līgumcena, kuru Pasūtītājs ir paredzējis visā līguma darbības laikā (astoņpadsmit mēneši) ir 41999.99 EUR (četrdesmit viens tūkstotis deviņi simti deviņdesmit deviņi *euro* un 99 *centi*) bez PVN. Pēc līguma noslēgšanas Pasūtītājs no uzvarējušā Pretendenta pirks pakalpojumu par finanšu piedāvājumā norādītām vienību cenām.
	8. Līguma izpildes laikā paredzamā līgumsumma var nesasniegt punktā 3.7. norādīto apmēru. Līgums var tikt izbeigts pirms norādītā termiņa , ja ir sasniegta punktā 3.7. norādītās summas apmērs.
	9. No Nolikuma prasībām atbilstošiem piedāvājumiem iepirkuma komisija izvēlēsies **visizdevīgāko piedāvājumu ar viszemāko cenu.**
3. **Informācijas iegūšana, apmaiņa un papildu informācijas sniegšana**
	1. Iepirkuma dokumentācija ir pieejama Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/853. Pasūtītājs dod arī iespēju ieinteresētajiem piegādātājiem iepazīties ar Iepirkuma dokumentiem uz vietas Pasūtītāja adresē.
	2. Ieinteresētajiem piegādātājiem ir tiesības prasīt papildu informāciju par iepirkuma procedūru, tai skaitā, prasīt paskaidrojumus par Iepirkuma nolikumu, vienā no šādiem veidiem:
		1. Elektronisko iepirkumu sistēmas e-konkursu apakšsistēmā, ja piegādātājs ir reģistrēts Elektronisko iepirkumu sistēmā un šīs iepirkuma procedūras sadaļā ir reģistrējies kā nolikuma saņēmējs[[1]](#footnote-1);
		2. nosūtot informācijas pieprasījumus uz e-pasta adresi: renars.sakne@inbox.lv[[2]](#footnote-2) ar norādi: „Par, “ Komandējumu pakalpojumu nodrošināšana PIKC „Kuldīgas Tehnoloģiju un tūrisma tehnikums” vajadzībām”, iepirkuma identifikācijas Nr. KTTT 2020/2, nolikumu”.
	3. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	4. Iepirkuma komisija atbildi ieinteresētajam piegādātājam nosūta elektroniski un publicē Elektronisko iepirkumu sistēmas e-konkursu apakšsistēmā šī iepirkuma sadaļā.
	5. Lejupielādējot nolikumu, ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Elektronisko iepirkumu sistēmas e-konkursu apakšsistēmā šī iepirkuma sadaļā.
4. **Piedāvājumu iesniegšanas un atvēršanas vieta, datums, laiks un kārtība**
	1. Pretendenti piedāvājumus iesniedz ne vēlāk kā līdz **2020. gada 17. jūlijam plkst. 15.00**, iesniedzot Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem nolikuma prasībām.
	2. Piedāvājumu atvēršana notiks **2020. gada 17. jūlijā plkst. 15.00**, un tiks veikta Elektronisko iepirkumu sistēmas e-konkursu apakšsistēmā.
	3. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
5. **PIEDĀVĀJUMA NOFORMĒJUMA PRASĪBAS**
6. Pretendenti sagatavo un iesniedz piedāvājumu saskaņā ar nolikumā izvirzītajām prasībām.
7. Pretendents iesniedz vienu piedāvājumu par visu iepirkuma priekšmeta apjomu.
8. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
	1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
	2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
	3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
9. Piedāvājums sastāv no atsevišķiem elektroniski sagatavotiem un parakstītiem dokumentiem:
	1. pieteikums dalībai Iepirkumā;
	2. Pretendenta atlases dokumenti;
	3. finanšu piedāvājums;
	4. tehniskais piedāvājums;
	5. citi dokumenti (tai skaitā nolikuma 13. punktā norādītā pilnvara).
10. Sagatavojot piedāvājumu, Pretendents ievēro, ka:
	1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, *Microsoft Office 2010* (vai jaunākas programmatūras versijas) formātā vai *pdf* formātā);
	2. Pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
	3. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai;
	4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
11. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
12. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
13. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
14. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar Iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
15. Pirms nolikuma 5.1. punktā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.
16. Pēc nolikuma 5.1. punktā noteiktā piedāvājuma iesniegšanas termiņa beigām Pretendents:
	1. nav tiesīgs grozīt iesniegto piedāvājumu;
	2. ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku Pretendenta līdzdalību Iepirkumā.
17. **PretendentU IZSLĒGŠANAS NOSACĪJUMI un ATLASES prasības**
18. Pretendentu izslēgšanas nosacījumi.

###  Iepirkuma komisija, izmantojot ministru kabineta noteikto informācijas sistēmu, pārbauda, vai attiecībā uz pretendentu, kuram būtu piešķiramas līguma slēgšanas tiesības neizpildās kāds no publisko iepirkumu likuma 9.panta astotajā daļā noteiktajam gadījumiem:

### pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

###  ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota ministru kabineta noteiktajā informācijas sistēmā valsts ieņēmumu dienesta publiskās nodokļu parādnieku datubāzes un nekustamā īpašuma nodokļa administrēšanas sistēmas pēdējās datu aktualizācijas datumā;

### iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu šā likuma [25. panta](https://likumi.lv/ta/id/287760#p25) pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

### uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi pil 9.panta astotās daļas [1.](https://likumi.lv/ta/id/287760#p1), [2.](https://likumi.lv/ta/id/287760#p2) vai [3. punkta](https://likumi.lv/ta/id/287760#p3) nosacījumi;

###  pretendents ir ārzonā reģistrēta juridiskā persona vai personu apvienība.

* 1. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi šī Nolikuma 17.1. nosacījumi.
	2. Pasūtītājs veiks pārbaudi PIL 9.panta9.daļas kārtībā un rīkosies saskaņā ar 10.daļā noteikto.
	3. Iepirkuma komisija, atbilstoši Starptautisko un Latvijas Republikas nacionālo sankciju likuma 11.1 panta nosacījumiem, pārbaudīs vai uz kādu no Pretendentiem, kuriem būtu piešķiramas Līguma slēgšanas tiesības, tā valdes vai padomes locekli, patieso labuma guvēju[[3]](#footnote-3), pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz kādu no Pretendentiem vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs Līguma izpildi, attiecīgais Pretendents tiks izslēgts no dalības Iepirkumā.
1. **Prasības attiecībā uz Pretendenta iespējām veikt profesionālo darbību**

| **Punkts** | **Prasība** | **Dokuments, kas apliecina prasības izpildi** |
| --- | --- | --- |
|  | Pretendents ir reģistrēts atbilstoši normatīvo aktu prasībām. | Latvijā reģistrēta Pretendenta atbilstību minētajai prasībai Pasūtītājs pārbaudīs Uzņēmumu reģistra tīmekļvietnē.Ārvalstīs reģistrētam Pretendentam izsniegta dokumenta[[4]](#footnote-4) kopija, kas apliecina atbilstību minētajai prasībai. |
|  | Pretendents (prasība attiecas t.sk. arī personām, uz kuru iespējām Pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām, apakšuzņēmējiem, piegādātāju apvienības vai personālsabiedrības dalībniekiem, kas tieši iesaistītikomandējumu organizēšanā) ir reģistrēts Latvijas Republikas Patērētāju tiesību aizsardzības centra uzturētajā  tūrisma aģentu un tūrisma operatoru datubāzē un saņēmis speciālu atļauju (licenci) saskaņā ar Ministru kabineta 2018. gada 26. jūnija noteikumiem Nr. 380 “Noteikumi par kompleksa un saistīta tūrisma pakalpojuma sagatavošanas un sniegšanas kārtību un kompleksu un saistītu tūrisma pakalpojumu sniedzēju un ceļotāju tiesībām un pienākumiem” vai līdzvērtīgā datubāzē vai reģistrā ārvalstīs atbilstoši attiecīgās valsts normatīvo aktu prasībām. | Dokuments, kas apliecina Pretendenta tiesības sniegt komplekso tūrisma pakalpojumu (apliecināta kopija).Latvijā reģistrētam Pretendentam dokuments par tūrisma pakalpojumu sniegšanas tiesībām nav jāiesniedz. Attiecībā uz Latvijā reģistrēta Pretendenta tiesībām sniegt nolikumā paredzētos tūrisma pakalpojumus iepirkuma komisija veiks pārbaudi Patērētāju tiesību aizsardzības centra tūrisma aģentu un tūrisma operatoru datubāzē. |

1. **Pretendenta tehniskajām un profesionālajām spējām noteiktās prasības**

| **Punkts** | **Prasība** | **Dokuments, kas apliecina prasības izpildi** |
| --- | --- | --- |
|  | Pretendentam iepriekšējo 3 (trīs) gadu laikā (2017., 2018., 2019.gads un līdz šim brīdim) ir pieredze komandējumu pakalpojumu sniegšanā, kuru ietvaros 12 (divpadsmit) mēnešu periodā ir nodrošināta vismaz 200 (divi simti) pasūtījumu izpilde[[5]](#footnote-5). | Pretendenta pieredzes apraksts nolikuma 2. pielikumā norādītajā formā*.* |
|  | Pretendents komandējumu pakalpojumu sniegšanā izmanto elektroniskās rezervēšanas sistēmas (piemēram, *Amadeus*, *Travelport* vai ekvivalentu elektronisko rezervēšanas sistēmu).  | Apliecinājums par Pretendenta komandējumu pakalpojumu sniegšanā izmantotās elektroniskās rezervēšanas sistēmu – tās nosaukums un apraksts saskaņā ar nolikuma 19.2. punktu. |

1. Pretendents ir tiesīgs iesniegt **Eiropas vienoto iepirkuma procedūras dokumentu**[[6]](#footnote-6) kā sākotnējo pierādījumu atbilstībai nolikumā noteiktajām pretendentu atlases prasībām. Šādā gadījumā Pretendents piedāvājumā sākotnēji neiekļauj dokumentus, kas apliecina atbilstību nolikuma 19. punktā noteiktajām prasībām. Eiropas vienotais iepirkuma procedūras dokuments ir jāiesniedz arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no Līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents ir tiesīgs iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pasūtītājam jebkurā Iepirkuma stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma dokumentos noteiktajām Pretendentu atlases prasībām.
2. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskajās datubāzēs. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. Visiem Pretendenta speciālistiem, kas nodrošinās pakalpojuma sniegšanu Līguma izpildes ietvaros ir jābūt spējīgiem komunicēt latviešu valodā. Ja kāds no speciālistiem nespēj komunicēt latviešu valodā, Pretendentam ir jānodrošina kompetenta tulka pakalpojumi.
4. Ja Pretendents Līguma izpildē **paredz piesaistīt apakšuzņēmējus**, Pretendentam piedāvājumā jānorāda visi apakšuzņēmēji, kuru sniedzamo pakalpojumu vērtība ir 10 procenti no kopējās Līguma vērtības vai lielāka, un katram šādam apakšuzņēmējam izpildei nododamā Līguma izpildes daļa.[[7]](#footnote-7)
5. Ja Pretendents Līguma izpildē **paredz balstīties uz citu personu tehniskajām un profesionālajām iespējām,** Pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
6. Ja piedāvājumu iesniedz personu apvienība, piedāvājumā norāda personu, kura pārstāv personu apvienību Iepirkumā, nodrošinot Iepirkuma ietvaros informācijas apmaiņu ar iepirkuma komisiju. Personu apvienības dalībnieki Iepirkumam iesniegtajā piedāvājumā norāda personu arī katras personas uzņemtos pienākumus paredzamā Līguma saistību izpildē. Šo informāciju paraksta katrs personu apvienības dalībnieks. Ja piedāvājumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku pilnvaru oriģināli vai to apliecinātas kopijas.
7. Ja Pretendents ir personu apvienība, tad Pretendentam kopumā jāatbilst nolikuma 19. punktā noteiktajām prasībām, bet 18. punkts attiecināms uz visiem piegādātāju apvienības biedriem.
8. **Prasības tehniskajam piedāvājumam.**
	1. Tehniskais piedāvājums jāsagatavo nolikuma 6. pielikumā norādītajā formā. Tas sastāv no divām daļām: 1) komandējuma pakalpojumu nodrošināšanas tehniskajām prasībām; 2) kvalitātes un efektivitātes novērtēšanas uzdevuma izpildes.
	2. Tehniskajam piedāvājumam jābūt sagatavotam tādā apjomā, lai Pasūtītājs varētu izvērtēt piedāvājuma atbilstību nolikuma un tehniskās specifikācijas prasībām. Sagatavojot tehnisko piedāvājumu, Pretendentam jāievēro, ka tehniskajam piedāvājumam ir pilnībā jādemonstrē Pretendenta izpratne par pakalpojuma apjomu, pakalpojuma specifiku, izpildes termiņiem un tam nepieciešamajiem personāla resursiem.
	3. Lai Pasūtītājs varētu pārliecināties par konkrētās aviobiļešu rezervāciju cenu atbilstību reālajai situācijai un pārbaudītu, vai konkrētā rezervācija ir veikta un iesniegtā cena ir atbilstoša un nav manuāli mainīta, Pretendentam jāpievieno aviobiļešu rezervācijas sistēmas uzturētāja (piemēram, *Amadeus*, *Galileo*, *Travelport* vai ekvivalentu) izsniegts apstiprinājums par rezervācijas veikšanas laiku, cenu un apstiprinājumu, ka cena piesaistīta automātiski.
9. **Prasības finanšu piedāvājumam.**
	1. Finanšu piedāvājums sagatavojams nolikuma 3. pielikumā norādītajā formā.
	2. Finanšu piedāvājumā norādītajām cenām ir jābūt norādītām *euro* (EUR), norādot piedāvātās cenas ar precizitāti 2 (divi) cipari aiz komata, un tajās jābūt ietvertiem visiem nodokļiem un nodevām, izņemot pievienotās vērtības nodokli.
10. **Piedāvājumu vērtēšana**
11. Piedāvājumu noformējuma pārbaudi, Pretendentu atlasi un piedāvājuma izvēli iepirkuma komisija veic slēgtā sēdē.
12. Piedāvājumu vērtēšanu iepirkuma komisija veic šādos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:
	1. **1. posms - Piedāvājumu noformējuma pārbaude.** Iepirkuma komisija pārbauda, vai piedāvājums sagatavots un noformēts atbilstoši Iepirkuma nolikumā norādītajām noformēšanas prasībām. Ja iepirkuma komisija konstatē būtisku neatbilstību konkursa nolikumā noteiktajām piedāvājuma noformējuma prasībām, tad Pretendents var tikt izslēgts no turpmākās dalības Iepirkumā.
	2. **2. posms – Pretendentu atlase.** Iepirkuma komisija atbilstoši savai kompetencei un, ņemot vērā iesniegtos Pretendentu atlases dokumentus, novērtē, vai Pretendenti atbilst Iepirkuma nolikumā noteiktajām atlases prasībām. Ja iepirkuma komisija konstatē, ka Pretendents neatbilst kādai no nolikumā noteiktajai kvalifikācijas prasībai, Pretendents tiek izslēgts no turpmākās dalības Iepirkumā.
	3. **3. posms – Tehniskā un finanšu piedāvājumu atbilstības pārbaude.**
		1. Iepirkuma komisija pārbauda vai Pretendenta tehniskais piedāvājums atbilst Iepirkuma nolikumā noteiktajām tehniskās specifikācijas prasībām. Ja iepirkuma komisija konstatē, ka Pretendenta tehniskais piedāvājums neatbilst konkursa nolikumā noteiktajām tehniskajā specifikācijā prasībām, tad Pretendents tiek izslēgts no turpmākās dalības Iepirkumā.
		2. Iepirkuma komisija pārbauda, vai Pretendenta finanšu piedāvājumā nav aritmētiskās kļūdas un tas nav nepamatoti lēts. Ja iepirkuma komisija konstatē finanšu piedāvājumā aritmētisku kļūdu, tā tās izlabo un vērtē finanšu piedāvājumu ar izdarītajiem labojumiem. Par kļūdu labojumu un laboto piedāvājuma summu iepirkuma komisija paziņo visiem Pretendentiem lēmuma par Iepirkuma rezultātiem paziņošanas brīdī. Atbilstoši šim punktam Pasūtītājs veiks cenu piedāvājumu pārbaudi arī Līguma izpildes ietvaros.
		3. Ja Pasūtītājam kāds no piedāvājumiem šķiet nepamatoti lēts, Pasūtītājs pieprasa skaidrojumu par piedāvāto cenu. Pasūtītājam ir tiesības noraidīt piedāvājumu kā nepamatoti lētu, ja sniegtie skaidrojumi nepamato Pretendenta piedāvāto cenu.
	4. **4. posms – Piedāvājuma izvēle.**
		1. Par Iepirkuma izvēles kritēriju ir noteikts **saimnieciski visizdevīgākais piedāvājums ar viszemāko cenu (Finanšu piedāvājuma forma Pielikums Nr. 3)**.
		2. Iepirkuma komisija par uzvarētāju atzīst Pretendentu, kurš izraudzīts atbilstoši Iepirkuma nolikumā noteiktajām prasībām un kritērijiem un nav izslēdzams no dalības Iepirkumā saskaņā ar Publisko iepirkumu likuma 9. panta astotajā daļā uzskaitītajiem izslēgšanas nosacījumiem.
		3. Ja tiks iesniegts tikai viens Iepirkuma nolikuma prasībām atbilstošs piedāvājums, tad pakalpojuma Līgums tiks slēgts ar faktiski iesniegto un Iepirkuma nolikuma prasībām atbilstošo Pretendentu.
	5. **5. posms** – **Izslēgšanas nosacījumu pārbaude**. Iepirkuma komisija, izmantojot Ministru kabineta noteikto informācijas sistēmu, pārbauda, vai attiecībā uz Pretendentu, kuram būtu piešķiramas Līguma slēgšanas tiesības neizpildās kāds no Publisko iepirkumu likuma 9.panta astotajā daļā uzskaitītajiem izslēgšanas nosacījumiem. Pasūtītājs veic pārbaudi PIL 9.panta9.daļas kārtībā un rīkojas saskaņā ar 10.daļā noteikto.
		1. Iepirkuma komisija, attiecībā uz Pretendentu, kuram būtu piešķiramas Līguma slēgšanas tiesības, atbilstoši Starptautisko un Latvijas Republikas nacionālo sankciju likuma 11.1 panta nosacījumiem, pārbauda, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
		2. Iepirkuma komisija turpmāk piedāvājumu neizskata un attiecīgo Pretendentu izslēdz no turpmākās dalības Iepirkumā, ja: piedāvājumu izvērtēšanas laikā Pretendents savu piedāvājumu atsauc vai maina, vai Pretendents ir iesniedzis nepatiesu informāciju vai vispār nav iesniedzis pieprasīto informāciju, vai piedāvājums neatbilst kādai Iepirkuma nolikumā noteiktajai prasībai, vai piedāvājums tiek atzīts par nepamatoti lētu.
13. **Līguma slēgšana**
14. Triju darba dienu laikā pēc lēmuma pieņemšanas visi Pretendenti rakstiski tiks informēti par pieņemto lēmumu.
15. Ar izraudzīto Pretendentu tiek slēgts pakalpojuma Līgums, ar līguma darbības termiņu 18 mēneši, vai līgums tiek izbeigts agrāk, ja tiek sasniegta Līgumsumma. Šajā gadījumā Pasūtītājs organizēs jaunu iepirkumu.
16. Nolikumā noteiktā kārtībā izraudzītais Pretendents Līgumu paraksta ne vēlāk kā 10 (desmit) darbdienu laikā pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi Līguma slēgšanai.
17. Pretendenta iebildumi par nolikumam pievienotā Līguma projekta nosacījumiem jāizsaka piedāvājumu sagatavošanas laikā Publisko likumu noteiktajā kārtībā. Slēdzot Līgumu, par tajā ietvertajiem nosacījumiem, iebildumi netiek pieņemti.
18. Ja piedāvājumu iesniedz piegādātāju apvienība, tai Līguma slēgšanas tiesību iegūšanas gadījumā ir pienākums pirms Līguma noslēgšanas pēc savas izvēles izveidoties atbilstoši noteiktam juridiskajam statusam vai noslēgt sabiedrības līgumu, vienojoties par apvienības dalībnieku atbildības sadalījumu.
19. Ja izraudzītais Pretendents bez attaisnojoša iemesla 10 (desmit) darba dienu laikā pēc tam, kad stājies spēkā iepirkuma komisijas lēmums par Līguma slēgšanas tiesību piešķiršanu, atsakās slēgt Līgumu ar Pasūtītāju, vai uzvarētājs atsauc savu piedāvājumu vai personu apvienība 15 (piecpadsmit) dienu laikā pēc tam, kad stājies spēkā iepirkuma komisijas lēmums par Iepirkuma slēgšanas tiesību piešķiršanu, neizveidojas atbilstoši noteiktam juridiskam statusam (pilnsabiedrība) vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, iepirkuma komisija ir tiesīga izvēlēties Pretendentu, kurš nākamais piedāvājis piedāvājumu atbilstoši piedāvājuma izvēles kritērijam.
20. Pirms lēmuma pieņemšanas par Līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu ar viszemāko cenu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt Līgumu ar Pasūtītāju. Ja nepieciešams, iepirkuma komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
21. Ja nākamais Pretendents, kurš piedāvājis visizdevīgāko piedāvājumu ar viszemāko cenu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt Līgumu, Pasūtītājs pieņem lēmumu pārtraukt Iepirkumu neizvēloties nevienu piedāvājumu.
22. Pasūtītājs ne vēlāk kā 10 (desmit) darbdienu laikā pēc dienas, kad stājas spēkā Iepirkuma komisijas lēmums, savā pircēja profilā ievieto Līguma tekstu un iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.
23. **APAKŠUZŅĒMĒJU UN PERSONĀLA NOMAIŅA**
24. Iepirkumā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkumā izraudzītajam Pretendentam ir pienākums saskaņot ar Pasūtītāju papildu personāla iesaistīšanu Līguma izpildē.
25. Piedāvājumā norādītā personāla nomaiņa pieļaujama tikai Līgumā noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
26. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
	1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
	2. tiek nomainīts apakšuzņēmējs, uz kura iespējām Iepirkumā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais Pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 9.panta astotajā daļā uzskaitītajiem izslēgšanas gadījumiem;
	3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās vispārīgās vienošanās vērtības, atbilst Publisko iepirkumu likuma 9.panta astotajā daļā uzskaitītajiem izslēgšanas nosacījumiem gadījumiem;
	4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
27. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli Iepirkuma dokumentos noteiktajiem piedāvājuma izvērtēšanas kritērijiem.
28. Pārbaudot jaunā apakšuzņēmēja atbilstību, Pasūtītājs piemēros Publisko iepirkumu likuma 9.panta noteikumus.
29. Pasūtītājs pieņem lēmumu atļaut vai atteikt Iepirkumā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma noteikumiem.
30. **pielikumu saraksts**
31. Nolikumam ir pievienoti 6 (seši) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos atklātā konkursā forma |
| 2. pielikums. Pretendenta pieredzes apraksta forma |
| 3. pielikums. Finanšu piedāvājuma forma |
| 4. pielikums. Tehniskā specifikācija  |
| 5. pielikums. Līguma projekts |
| 6. pielikums. Tehniskā piedāvājuma forma |

1. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts), līdz ar to administratīvā sloga mazināšanas nolūkā un, lai sekmētu operatīvāku atbilžu sniegšanu, Pasūtītājs iesaka jautājumus iesniegt e-pasta teksta formā bez pievienotiem oficiāliem dokumentiem. [↑](#footnote-ref-2)
3. Fiziskā persona Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē. [↑](#footnote-ref-3)
4. Ja attiecīgajā valstī netiek izsniegti šāds dokuments vai ja informācija ir pieejama publiskā interneta vietnē, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai. [↑](#footnote-ref-4)
5. Pasūtījumu izpilde var būt veikta viena līguma ietvaros vai arī summējot pasūtījumus, kas noteiktajā laika periodā izpildīti vairāku līgumu (kas slēgti ar vienu vai vairākiem pasūtītājiem) ietvaros. [↑](#footnote-ref-5)
6. Eiropas vienotais iepirkuma dokuments ir pieejams: <http://espd.eis.gov.lv>. [↑](#footnote-ref-6)
7. Publisko iepirkumu likuma izpratnē apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus līguma izpildei. Attiecīgi Pretendentam ir jānorāda ne tikai apakšuzņēmēji Publisko iepirkumu likuma 63.panta otrās daļas izpratnē, bet arī šādu apakšuzņēmēju apakšuzņēmēji, kuri arī atbilst minētā panta otrās daļas nosacījumiem. Saskaņā ar Publisko iepirkumu likuma 63. panta trešo daļu apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību; šā panta izpratnē par saistīto uzņēmumuuzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. [↑](#footnote-ref-7)